Gemeenskap vang man wat glo vrou onder bakkie sleep | Maroela Media
Waarskuwing: Die video onderaan die berig is grafies van aard en kan sensitiewe lesers ontstel.
Die man wat na bewering op kringtelevisiebeeldmateriaal afgeneem is waar hy ŉ vrou tydens ŉ tref-en-trap-voorval meters ver gesleep het, is deur die gemeenskap vasgetrek.
Maroela Media het vroeër berig ŉ ma van ŉ vier maande oue baba is voorverlede week in ŉ ernstige toestand na ŉ hospitaal geneem nadat sy tydens die voorval etlike meters ver in Johannesburg se middestad gesleep is. Die beeldmateriaal is op sosiale media gedeel in ŉ poging om die bestuurder op te spoor. Lees meer hier.
Nkosi Gumbe, ŉ ooggetuie wat in ŉ winkel werk naby die plek waar die voorval op 15 November op die hoek van Bree- en Gerard Sekotostraat in Newtown plaasgevind het, het Maandagmiddag die man weer opgemerk toe hy sake in die omgewing gaan doen het. Die man is met die hulp van die gemeenskap aangekeer en aangehou totdat die polisie op die toneel opgedaag en hom in hegtenis geneem het.
Kapt. Kay Makhubele, polisiewoordvoerder, het aan Maroela Media bevestig die man is in hegtenis geneem en moet binnekort in die hof verskyn op aanklag van roekelose en nalatige bestuur.
Intussen is die vrou wat beseer is, Lucia Masilo Matlou, uit die hospitaal ontslaan. Sy het almal bedank wat haar op die dag van die voorval bygestaan het.
Hier volg die video van die voorval wat wyd op sosiale media gedeel is:
Johannesburg misdaad tref-en-trap video
So werk ons saam om Misdadegers aan die pen te laat ry.
Jannu · 2 jaar gelede
Janee hoor was dit ook nie vir die GEMEENSKAP nie gebeur daar ook nie veel nie. Hulle oorhandig al deesdae die skelms aan die Polisie, hoop net daar kom iets van. Gewoonlik loop hulle net ‘n draai om die blok, dan is die skelm weer los.
Ek probeer verstaan hoe die polisie na 2 weke nie hom in hegtenis kon geneem het nie, hulle het die kar, die registrasie nommer en ‘n beskrywing van die ou gehad?
Wat het ooit geword van die eerste vrou wat iewers in die Randburg area (as ek reg onthou) ook deur ‘n voertuig gesleep was?
Ek hoop hy word vir al haar mediese onkostes , pyn , lyding en ongerief beboet!
Is dit reg: Roekelose nalatige bestuur??
Soos ek dink moet dit: “Attempted murder and assualt with a deadly weapon causing grievous bodily harm”
Sit sommer “tref-en-trap” ook by die lys van aanklagte.
Dankie Nkosi Gumbe dat jy die skuldige raak gesien het. Nou kan hulle hom bietjie vir ‘n test drive vat en hom ook bietjie sleep…….
As ons weer van die saak hoor sal dit seker ‘n verbode immigrant wees wat die bakkie bestuur het,hy is onskuldig en dan is hy glo deur die mense en polisie mishandel tydens die inhegtenisname.
Haar beskermengel het oortyd gewerk om haar onder die bakkie se wiele uit te hou. Sjoe, sy was regtig gelukkig dat hy nie oor haar gery het nie, maar dit lyk bitter seer waar die velle van haar lyf afgeskraap is.
misdadiger kom altyd terug na plek van misdaad